**Heintaimedele sobivad mullad**

|  |  |
| --- | --- |
| **Kultuur** | **Muld** |
| Harilik aruhein | Kasvab hästi soodsa niiskusrežiimiga huumusrikastel muldadel. Hästi kasvab ka keskmise sügavusega rähk-, liivsavi- ja savimuldadel ning turvasmuldadel. Ei sobi huumusvaesed happelised liivmullad, vähe lagunenud turvasmullad ning ajutiselt ja alaliselt liigniisked ja kuivad mullad |
| Karjamaa raihein | Sobivad viljakad, parasniisked mineraalmullad. Ei sobi liivmullad, lammimullad. Ei talu liigniiskust ja jäätumist. |
| Põldtimut | Sobivad viljakad parasniisked ja mittehappelised mineraalmullad ning hästilagunenud turvasmullad. Ei sobi liivmullad, lammimullad ja vähelagunenud turvasmullad. |
| Põldtimut (sort WINNETOU) | Hea toitainete kasutajana on kasvukoha mulla suhtes suhteliselt leplik, hästi kasvab parasniisketel viljakatel mineraalmuldadel, rahuldavalt üleujutatavatel lammimuldadel. Ei püsi toitainetevaestel, happelistel ega väikese veevaruga muldadel. |
| Kerahein | Soodsa niiskusrežiimiga või ajutiselt üleujutatavad mullad. Keskmise sügavusega rähk-, saviliiv-liivsavi ja savimullad.  Mittesobivad mullad: Liivmullad ja väga põuased rähkmullad.  Mulla õhustatuse ja viljakuse suhtes ei ole kerahein nõudlik. Talub rahuldavalt niiskusepuuduse all kannatavaid muldi. Paepealsetel väga kivistel muldadel, ei ole peale keraheina muid valikuid. |
| Lutsern | Sobivad kuivemad rähkmullad, saviliiv ja liivsavimullad. Sobilikuim mulla pH on 6,0-7,0. Ei sobi turvas-, savi-, liiv- ja lammimullad. Liiga leeliselises keskkonnas võib taimedel tekkida probleeme toitainete omastamisega. Taim on nõudlik mulla õhustatuse suhtes. Põhjavesi peaks olema vähemalt 1,5 m sügavusel. |
| Mesikas | Sobivad kerge lõimisega liiv-, savimullad, õhukesed rähkmullad. Mulla pH peaks olema 6,5–7. Ei sobi happelised mullad, liigniisked mullad ja turvasmullad. |
| Punane ristik | Sobivad soodsa niiskusrežiimiga keskmise sügavusega rähkmullad, saviliiv-, liivsavi- ja savimullad. Vähem sobivad happelised liivmullad. Ei sobi kuivad ja õhukese huumuskihiga rähkmullad ja pikaajaliselt üleujutavad lammimullad. Taimed ei talu kõrget põhjavee seisu. |
| Valge ristik | Sobivad: Parasniisked, soodsa niiskusrežiimiga rähkmullad, saviliiv-, liivsavi- ja savimullad.  Ei sobi: Üleujutatud lammimullad, hästi lagunenud turvasmullad, kuivad ja õhukesed rähkmullad ja happelised, kuivad, huumusvaesed liivmullad. Mulla happesus pHKCl 5,7–7,0(nõrgalt happeline-neutraalne). |